FK Apolonia Fier

KF Apolonia është skuadra futbollistike e qytetit të Fierit.

Historia
Klubi Futbollistik Apolonia është një klub shqiptar i qytetit të Fierit.  Apolonia është krijuar në vitin 1925 me emrin KS Apolonia si një klub shumë-sportesh.  Emri i skuadrës vjen nga rrënojat e qytetit të lashtë Apolonia, vendin e të cilit sot e zë qyteti i Fierit.  Nga rrënojat e Apolonisë vjen dhe stema e skuadrës (shihni foton).  KS Apolonia debutoi në Superlige në vitin 1945.  Në vitin 1992 skuadra ndryshoi emrin në KS Apolonia dhe më vonë futbolli u nda nga pjesa tjetër e klubit shumë sportesh nën drejtimin e presidentit Koco Kokedhima dhe tani mban emrin KF Apolonia Fier.

Arritja më e madhe e KF Apolonia ështe fitimi i Kupës së Shqipërisë në vitin 1998.  Përvec këtij trofeu KF Apolonia ka fituar edhe katër herë Kategorinë e Parë.  Gjithashtu skuadra ka marrë pjesë dy herë në kupat e Evropës.  Ne sezonin 1989/1990, Apolonia u mund në raundin e parë në Kupën UEFA nga AJ Auxerre (France) me rezultatet 0-3 dhe 0-5.  Në 1998/1999 pas fitimit të Kupës së Shqipërisë, Apolonia mori pjesë në Kupën e Kupave ku në raundin e parë u eliminua nga KRC Genk me rezultatet 1-5 dhe 0-4.

Në sezonin 2006/2007 Apolonia zbriti ne Kategorinë e Parë.  Në sezonin 2007/2008 ekipi fierak u rendit i dyti në këtë kategori duke fituar të drejtën të ngjitet përsëri në Superlige.

KF Apolonia i luan ndeshjet në stadiumin "Loni Papuçiu" që ka një kapacitet prej 7000 vendesh.  Apolonia është një shoqëri aksionare.  Aksionet e shoqërisë zotërohen nga Bashkia e Fierit dhe nga biznesmeni i mirënjohur shqiptar Koço Kokëdhima.  Klubi ka deklaruar së brenda vitit 2010 çdo tifoz i Apolonisë do mund të bëhet aksionar i shoqërisë.

 KF Apolonia në Europë
 QR = Raundi Kualifikues
 R1 = Roundi 1
 Sezoni Kompeticioni Roundi Vendi Klubi Home Away1989/90UEFA CupR1AJ Auxerre0-30-51998/99UEFA Cup Winners' CupQRKRC Genk1-50-4

 Referime 

 Lidhje të jashtme 
Lajme nga Futbolli Shqiptar	
Apolonia Fier at EUFO.DE 	
Apolonia Fier at Weltfussball.de 	

Kategoria:KF Apolonia
Kategoria:Klube futbolli në Shqipëri
Kategoria:Sporti në Fier
Kategoria:Themelime në Shqipëri në 1925